བྲན་གཡོག་

བྲན་གཡོག་ཅེས་པ་ནི་རྗེ་དཔོན་ནམ་བདག་པོའི་འོག་ཏུ་ལས་ཀ་བྱེད་མཁན་གྱི་མི་སྣ་ལ་གོ་དགོས། འདི་ནི་གསར་མ་གཡོག་པ་དང་དོན་གཅིག་སྟེ། རྗེ་དཔོན་གྱི་ལས་དོན་སྒྲུབ་མཁན་གྱི་ལས་བྱེད་པའི་མི་ལ་ཞུས། དཔྱད་གཞིའི་ནང་དུ་"འཇིག་རྟེན་ན་བྲན་དང་གཡོག་རྗེ་བོའི་བྱ་བའི་ལས་གང་ལ་ཡང་བཀོལ་དུ་མི་བཏུབ་པའམ་བྱ་བ་ཅི་ཡང་མི་བྱེད་པ་རྣམས་ལའང་གོས་དང་ཟས་ལ་སོགས་པ་ཅི་མི་སྦྱིན་ན་སྟེ་ཅི་ཡང་སྦྱིན་མི་རིགས་ལ་དེར་མ་ཟད་ཆད་པས་གཅོད་པར་ཡང་བྱེད་རིགས་པ་དེ་བཞིན་དུ་ལུས་འདི་ལ་ཡང་གཅེས་སྤྲས་ཀྱིས་བཟའ་བཏུང་ལ་སོགས་པ་ཅི་དགོས་བསྟོད་གོས་ཅི་དགོས་བསྐོན་ཏེ་འབད་རྩོལ་གྱིས་གསོ་སྐྱོང་བྱས་ཀྱང་མཐར་ཡིད་ཁྱོད་ལ་མི་དབང་བར་ངེས་པར་འབྲལ་ཞིང་ཤི་ནས་གཞན་དུ་འགྲོ་ན་ཁྱོད་ཀོའམ་ཁྱོད་ནི་དཀའ་ཚེགས་ཆེན་པོས་ཡོ་བྱད་བཙལ་ནས་ཅི་སྟེ་ཤ་ཐང་ཐང་དུ་གསོ་བར་བྱེད་དེ་དེ་ལྟར་གསོ་སྐྱོང་བྱེད་པ་ནི་ཆེས་མི་རིགས་པས་སོ། །"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཞེས་འཁོད་པ་ལྟར། བྲན་གཡོག་ནི་ལས་ཀ་མི་བྱེད་ན་རྗེ་དཔོན་གྱིས་ཟས་གོས་མི་སྦྱིན་པ་སོགས་ཀྱི་ཉེས་པ་བཟོད་དགོས་པའི་འབྲེལ་བ་ཡོད་མཁན་ལ་གོ་དགོས།
རྗེ་དཔོན་དང་བྲན་གཡོག་གི་འབྲེལ་བ།
རྗེ་དཔོན་དང་བྲན་གཡོག་གི་བར་ན་ཕན་ཚུན་རག་ལུས་ཀྱི་འབྲེལ་བ་ཡོད་དེ། རྗེ་དཔོན་གྱིས་ལས་ཀའི་རྔན་པ་དང་ཟས་གོས་ལ་སོགས་པ་སྦྱིན་པ་དང་། བྲན་གཡོག་གིས་རྗེ་དཔོན་གྱི་ལས་དོན་སྒྲུབ་པའི་འབྲེལ་བ་ཡོད། འདི་སྐོར་"བྲན་དང་གཡོག་ལ་གླ་རྔན་སྤངས་ན་བདེ་བ་མེད་པ་ལྟར་བདེ་བའི་རྒྱུ་ལས་ཉམས་སོ། །"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར།ཞེས་གསལ་པོར་བཤད་ཡོད།
བྲན་གཡོག་གིས་ལས་མ་བྱས་ན་རྗེ་དཔོན་གྱིས་རྔན་པ་མི་སྦྱིན་པ་དང་། རྗེ་དཔོན་གྱིས་རྔན་པ་མ་བྱིན་ན་བྲན་གཡོག་གིས་ལས་མི་བྱེད་པའི་རིམ་པ་འབྱུང་ཞེས་"བྲན་གཡོག་ལས་ལ་བཀོལ་དུ་མི་བཏུབ་སྟེ་ལས་ལེགས་པར་མི་བྱེད་པ་དེ་ལའང་། རྗེ་བོའམ་དཔོན་པོ་དེས་ཟས་དང་གོས་ལ་སོགས་པ་མི་སྦྱིན་ན། སེམས་ཁྱོད་ཀྱིས་ལུས་འདི་ཟས་གོས་སོགས་ཀྱིས་བསྙོད་པའམ་གསོས་ཀྱང་སེམས་ཁྱོད་དང་ལུས་གཉིས་མཐར་འབྲལ་ཞིང་སོ་སོར་གཞན་དུ་འགྲོ་བས་རང་ལ་མི་ཕན་ན། སེམས་ཁྱོད་ཀོ་ཅི་སྟེ་ཤ་ཐང་སྟེ་དཀའ་ཚེགས་ཆེན་པོས་འདི་ཟས་གོས་སོགས་ཀྱིས་གསོ་སྟེ་གསོ་མི་རིགས་སོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཞེས་གསལ་པོར་བཤད་ཡོད།
དཔེའི་སྒོ་ནས་འགྲེལ་པ།
སྤྱོད་འཇུག་གི་འགྲེལ་པ་ཁག་ཏུ་བྲན་གཡོག་གི་ཐ་སྙད་འདི་དཔེ་ལྟར་དྲངས་ཏེ་བདག་གཅེས་འཛིན་གྱི་ཉེས་དམིགས་བསྟན་པར་བྱས་འདུག །དཔེར་ན། "དཔེར་ན་བྲན་གཡོག་ལས་ལ་བཀོལ་དུ་མི་བཏུབ་པ་ལ་གོས་ལ་སོགས་པ་མི་སྦྱིན་ན། ལུས་འདི་བསྙོད་དེ་གསོས་ཀྱང་ངེས་པར་གཞན་དུ་འགྲོ་ན་ཁྱོད་ཀོ་ཅི་སྟེ་ཤ་ཐང་གསོ།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཞེས་གསུངས་པ་ལྟར། ལུས་འདི་གསོ་སྐྱོང་བྱེད་ཀྱང་མཐའ་མ་འཆི་བའི་དུས་སུ་ཞག་ལས་པའི་སྐབས་སུ་ཤ་ཐང་ཐང་དུ་བོར་གྱུར་པ་དང་འདྲ་བར་དཀའ་ཚེགས་ཆེན་པོ་འབའ་ཞིག་ཏུ་གྱུར་ཞེས་བཤད།
དངོས་དོན་དང་བསྡུར་བ།
འགྲེལ་པ་བ་ཁག་གིས་བྲན་གཡོག་གི་དཔེ་འདི་དྲངས་པའི་དགོས་པ་ནི། ཇི་ལྟར་བྲན་གཡོག་ལས་མི་བྱེད་ན་རྗེ་དཔོན་གྱིས་ཟས་གོས་མི་སྦྱིན་པ་དེ་བཞིན། སེམས་ཀྱིས་ལུས་ལ་གཅེས་འཛིན་བྱས་ཀྱང་ལུས་འདི་ལ་ཕན་འདེབས་མི་ཐུབ་པར་འབྲལ་གྲངས་འབྱུང་གི་ཡོད་ཅེས་པ་བསྟན་པ་ཡིན། "འཇིག་རྟེན་ཕ་རོལ་ཏུ་བདེ་བ་མི་ཐོབ་པ་ཕར་ཞོག་གི བྲན་གཡོག་ལས་མི་བྱེད་པ་དང་རྗེ་དཔོན་ལས་ཀྱི་རྔན་པ་མི་སྟེར་བས་ཚེ་འདིའི་དོན་ཟས་གོས་དང་དགོས་པའི་བྱ་བ་ཡང་འགྲུབ་པར་མི་འགྱུར་རོ། །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས་པ་ལྟར། ཕན་ཚུན་བརྗེ་དོན་མ་བྱས་ན་ཚེ་འདིའང་མི་འགྲུབ་ཅེས་བཤད་ཡོད།
བདག་གཞན་བརྗེ་བའི་སྦྱོར་བ།
འགྲེལ་པ་དག་ཏུ་བྲན་གཡོག་གི་དཔེ་འདི་བདག་གཞན་བརྗེ་བའི་ཆོས་ཉིད་ལ་སྦྱོར་ཞེས་"བདག་གཞན་བརྗེ་བས་གཞན་དོན་མ་བྱས་ན་འཇིག་རྟེན་ཕ་རོལ་ཕྱི་མའི་དོན་མི་འགྲུབ་པ་ཕར་ཞོག་གི་གནས་སྐབས་སུ་བྲན་གཡོག་གཡོ་སྒྱུ་ཆེ་བས་དཀའ་ཚེགས་མེད་པའི་བདེ་བ་རང་དོན་གཉེར་ནས་རྗེ་དཔོན་གྱི་དོན་དུ་ལས་མི་བྱེད་པ་དང་། རྗེ་དཔོན་སེར་སྣ་ཆེ་བས་བྲག་གཡོག་གི་ལས་བྱེད་པའི་དོན་དུ་གླ་གོས་ཀྱིས་རྔན་པ་མི་སྟེར་བས་གཉིས་ཀའི་ཚེ་འདིའི་དོན་རྗེ་དཔོན་གྱི་ལས་དོན་དང་བྲན་གཡོག་གི་གླ་གོས་ཙམ་ཡང་འགྲུབ་པར་མི་འགྱུར་ཏེ།"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།  ཞེས་གསུངས་ཡོད།
ཚེ་འདིའི་དོན་མི་འགྲུབ་པ།
བྲན་གཡོག་དང་རྗེ་དཔོན་གང་གཉིས་ཀས་རང་དོན་ཙམ་བསམས་ན་ཚེ་འདིའི་དོན་ཡང་མི་འགྲུབ་ཞེས་"དཔེར་ན་འཇིག་རྟེན་ན་བྲན་གཡོག་འཁོར་གྱི་བྱ་བ་བྱེད་དུ་མི་བཏུབ་པའང་རྗེ་བོས་ཟས་གོས་ལ་སོགས་པ་མི་སྦྱིན་པས་ཆད་པ་གཅོད་པར་བྱེད་ན། ལུས་འདི་འབད་དེ་གསོས་ཤིང་བསྙོད་ཀྱང་ཁྱོད་མི་དབང་བར་གཞན་དུ་འགྲོ་ན་ཁྱོད་ཀོ་སྟེ་ཁྱོད་ནི་ཅི་སྟེ་ཤ་ཐང་ཐང་དུ་གསོ་བར་བྱེད་དེ་མི་རིགས་སོ། །"རྒྱལ་ཚབ་དར་མ་རིན་ཆེན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཞེས་བཤད་ཡོད།
"བདག་གཅེས་འཛིན་དོར་ཏེ་གཞན་གཅེས་འཛིན་གོམས་པར་མ་བྱས་ན་འཇིག་རྟེན་ཕ་རོལ་གྱི་ཉེས་དམིགས་ཕར་ཞོག་གི་ཚེ་འདིར་ཡང་བྲན་གཡོག་ལས་མི་བྱེད་པ་དང་། རྗེ་དཔོན་ལས་བྱས་པ་ལ་རྔན་པ་མི་སྟེར་བའི་ཚེ་འདིའི་དོན་ཡང་འགྲུབ་པར་མི་འགྱུར་རོ། །"རྒྱལ་ཚབ་དར་མ་རིན་ཆེན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།  ཞེས་གསུངས་པ་ལྟར། ཕན་ཚུན་འབྲེལ་བའི་ངང་ནས་བྱེད་མི་དགོས་ན་ཚེ་འདིའི་དོན་ཡང་འགྲུབ་པར་མི་འགྱུར་ཞེས་བཤད།
ཆོས་ཀྱི་འགྲེལ་པ་ནང་དུ་བྲན་གཡོག་གི་དཔེ་འདི་དྲངས་པའི་དགོས་པ་ནི་རང་ཙམ་གཅེས་པར་འཛིན་ཞིང་གཞན་ལ་བརྙས་བཅོས་བྱས་ན་ཕན་ཚུན་ཕན་འདེབས་ཀྱི་འབྲེལ་བ་ཉམས་ཤིང་། གང་ཟག་གཉིས་ཀའི་དོན་དུ་མི་འགྲུབ་པ་བསྟན་པ་ཡིན་ནོ། །
བསྡུས་དོན།
བྲན་གཡོག་ཞེས་པ་ནི་རྗེ་དཔོན་གྱི་འོག་ཏུ་ལས་ཀ་བྱེད་མཁན་གྱི་གཡོག་པ་ལ་གོ་དགོས། སྤྱོད་འཇུག་གི་འགྲེལ་པ་ཁག་ཏུ་འདི་དཔེ་ལྟར་དྲངས་ཏེ་བདག་གཅེས་འཛིན་གྱི་ཉེས་དམིགས་བསྟན་ཡོད། ཇི་ལྟར་བྲན་གཡོག་ལས་མི་བྱེད་ན་རྗེ་དཔོན་གྱིས་ཟས་གོས་མི་སྦྱིན་པ་དེ་བཞིན། རང་གཅེས་འཛིན་ཡོད་ན་སེམས་དང་ལུས་གཉིས་ཀར་ཕན་འདེབས་མི་ཐུབ། ཕན་ཚུན་བརྗེ་དོན་བྱེད་ན་གཉིས་ཀར་ཕན་ཐོགས་པར་འགྱུར་བ་ལས། རང་དོན་ཙམ་བསམས་ན་གང་གི་དོན་ཡང་མི་འགྲུབ་པར་འགྱུར་ཞེས་བཤད་ཡོད་དོ། །
ལུང་ཁུངས།